88 
od mjesta, iz kojega je potres javljen, treba razaslati upitne dopis- 
nice, nastojao je zavod, da odredi epicentrum svih potresa od go- 
dine 1901. do 1905. Iz tabele, koja pokazuje broj potresa u po- 
jedinim mjesecima od god 1896. do god. 1905. razabire se, da je 
maksimum godišnjeg periodiciteta zimi, a minimum ljeti. Na raz- 
doblje od listopada do ožujka odpada 69%, a od ožujka do listo- 
pada samo 31%, potresa. Najviše potresa ima u prosincu a naj- 
manje u lipnju i srpnju. Iz prijegleda svih jakih potresa od god. 
1890. do god. 1905. vidi se, da su jaki potresi barem dva puta 
češći zimi nego ljeti, da se noću opaža više potresa, nego li po 
danu i da je broj potresa prije podne veći no popodne. 
Što se tiče epicentara naših potresa, vidimo po ovomu izvješću, 
da su ta epicentra nanizana oko naših gora, te je u posljednih 50 
godina najveću djelatnost razvila zagrebačka gora sa 34%, svih 
potresa. Na centralni. dio Hrvatske (Zagreb. gora, Uskočka gora, 
Ivančica, Kalnik, Zrinjska i Petrova gora) odpada 65°, svih po- 
tresa, na zapadni dio Hrvatske (vapneni masiv) 25%, na Psunj i Dilj 
oko 1%, a Moslavačka gora i Fruška gora su seizmički inaktivni. 
Potresi od zadnjih 10 godina pokazuju isti percentualni raspored po- 
sljednih po predjelima i jakosti, kao jaki potresi od 50 godina. 
Iz potresne kronike za godinu 1906. vidimo, da je te godine 
ubilježeno na teritoriju Hrvatske i Slavonije u svemu 312 potresa. 
Ovi potresi većinom potječu od potresne periode, koja je započela 
u prosincu 1905. Iz tabela, koje nam prikazuju potrese od god. 
1906. po predjelima, jakosti, mjesecima i satima, razabire se, da 
su god. 1906. pokazala znatniju djelatnost tri epicentra i to: is- 
točni dio zagrebačke gore, pisarovački i velebitski epicentrum. 
U izvješću vidimo na dalje na 135 stranica popis svih sa- 
branih podataka o potresima u Hrvatskoj i Slavoniji god. 1906., 
a na koncu izvješća nalaze se bilješke seizmografa Vincentini-Kon- 
koly god. 1906. Taj aparat radio je u svemu 249 dana, te je ubi- 
lježio u svemu 78 potresa, od kojih su bila 23 lokalna potresa sa 
epicentrom bližim od 100 km. 
Kako se već iz ovoga kratkog izvatka vidi, sastavljeno je to 
izvješće velikom marljivošću i spretnošću, pa smo njime dobili 
znatan prilog upoznavanju naravi i sjedišta naših potresa. Poželjno 
bi bilo, da se unaprijed tomu izvješću dodade karta sa prijegledom 
od barem najjače potresenih mjesta. | 
Ferdo Koch. 
